text: [{"text_idx": "#000002", "text": "Sambandsflokkurin i\u0301 L\u00f8gtingi\u00f0 vi\u00f0 einum pakka av uppskotum"}, {"text_idx": "#000003", "text": "Sambandsflokkurin hevur seinastu ti\u0301\u00f0ina fyrireika\u00f0 fleiri uppskot at leggja fyri L\u00f8gtingi\u00f0, i\u00f0 hava ty\u0301dning fyri at var\u00f0veita og menna okkara v\u00e6lfer\u00f0arsamfelag."}, {"text_idx": "#000008", "text": "- Uppskot til samtyktar um vakmyndato\u0301l"}, {"text_idx": "#000009", "text": "- Tey sum eru hart rakt av h\u00e6kkandi pri\u0301sum og rentuh\u00e6kkingum, eiga at fa\u0301a styrk, og pensjo\u0301nistar eiga at kunna a\u0301taka s\u00e6r l\u00f8nandi arbei\u00f0i, uttan at hetta ver\u00f0ur mo\u0301trokna\u00f0 i\u0301 pensjo\u0301nini, sigur Ba\u0301r\u00f0ur a\u0301 Steig Nielsen, forma\u00f0ur Sambandsfloksins. Ti\u0301 hevur Sambandsflokkurin lagt uppskot fyri L\u00f8gtingi\u00f0 um hetta."}, {"text_idx": "#000011", "text": "Sambandsflokkurin hevur eisini lagt lo\u0301garuppskot fyri L\u00f8gtingi\u00f0 um broytingar i\u0301 t\u00f8kugjaldinum i\u0301 alivinnuni. Talan er um eitt uppskot, sum tekur u\u0301tgangsst\u00f8\u00f0i i\u0301 uppskotinum, sum undanfarna landssty\u0301ri arbeiddi vi\u00f0, har h\u00e6dd ver\u00f0ur tikin fyri framlei\u00f0slukostna\u00f0inum og stigvaksandi avgjald i\u0301 mun til h\u00f8gan vinning."}, {"text_idx": "#000012", "text": "Umframt hesi lo\u0301garuppskotini hevur Sambandsflokkurin eisini lagt tvey uppskot til samtyktar fyri L\u00f8gtingi\u00f0. Anna\u00f0 uppskoti skjy\u0301tur upp at heita a\u0301 landssty\u0301ri\u00f0 um at fara undir samra\u0301\u00f0ingar um at fa\u0301a fleiri tvi\u0301skattaavtalur fyri at vi\u0301\u00f0ka um virkism\u00f8guleikarnar hja\u0301 f\u00f8royingum og f\u00f8roysku vinnuna."}, {"text_idx": "#000013", "text": "I\u0301 hinum uppskotinum til samtyktar heitir L\u00f8gtingi\u00f0 a\u0301 landssty\u0301ri\u00f0 um at fyrireika og leggja fyri L\u00f8gtingi\u00f0 lo\u0301garuppskot um at loyva kommunum at seta upp vakmyndato\u0301l a\u0301 serliga u\u0301tsettum st\u00f8\u00f0um i\u0301 by\u0301arli\u0301vinum. Uppskoti\u00f0 um vakmyndto\u0301l ver\u00f0ur lagt fram saman vi\u00f0 Fo\u0301lkaflokkinum. Endama\u0301li\u00f0 vi\u00f0 hesum upskotinum er at skapa tryggleika i\u0301 almenna ru\u0301minum, for\u00f0a fyri, at fo\u0301lk vera fyri har\u00f0skapi og gera ta\u00f0 l\u00e6ttari og skjo\u0301tari hja\u0301 l\u00f8gregluni at uppkla\u0301ra har\u00f0skapsma\u0301l."}, {"text_idx": "#000014", "text": "Ho\u0301ast freistin at leggja uppskot fram er i\u0301 dag, so ber til at leggja uppskot fram seinni, men ta\u0301 krevjast 17 undirskriftir fra\u0301 tingfo\u0301lkum."}, {"text_idx": "#000017", "text": "H\u00f8gni Hoydal svarar Jo\u0301han Dahl"}]